title: Komisijos įgyvendinimo reglamentas (ES) 2020/1823 2020 m. gruodžio 2 d. kuriuo iš dalies keičiamas Reglamentas (ES) Nr. 234/2011, kuriuo įgyvendinamas Europos Parlamento ir Tarybos reglamentas (EB) Nr. 1331/2008, nustatantis maisto priedų, fermentų ir kvapiųjų medžiagų leidimų suteikimo procedūrą (Tekstas svarbus EEE)

text:
2020 12 3

                  LT

                  Europos Sąjungos oficialusis leidinys

                  L 406/43

         KOMISIJOS ĮGYVENDINIMO REGLAMENTAS (ES) 2020/1823
         2020 m. gruodžio 2 d.
         kuriuo iš dalies keičiamas Reglamentas (ES) Nr. 234/2011, kuriuo įgyvendinamas Europos Parlamento ir Tarybos reglamentas (EB) Nr. 1331/2008, nustatantis maisto priedų, fermentų ir kvapiųjų medžiagų leidimų suteikimo procedūrą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1331/2008, nustatantį maisto priedų, fermentų ir kvapiųjų medžiagų leidimų suteikimo procedūrą (1), ypač į jo 9 straipsnio 1 dalį,
         kadangi:

                     (1)

                     Reglamentu (EB) Nr. 1331/2008 nustatyta medžiagų, kuriomis leidžiama prekiauti Sąjungoje pagal Europos Parlamento ir Tarybos reglamentą (EB) Nr. 1333/2008 (2), Europos Parlamento ir Tarybos reglamentą (EB) Nr. 1332/2008 (3) ir Europos Parlamento ir Tarybos reglamentą (EB) Nr. 1334/2008 (4) (toliau – sektoriniai maisto produktus reglamentuojantys teisės aktai), sąrašų atnaujinimo procedūrinė tvarka;

                     (2)

                     Komisijos reglamentu (ES) Nr. 234/2011 (5) nustatytos nuostatos dėl paraiškų atnaujinti Sąjungos sąrašus pagal kiekvieną sektorinį maisto produktus reglamentuojantį teisės aktą turinio, parengimo ir pateikimo. Tame reglamente nustatyta išsami paraiškų leisti naudoti maisto priedus, maisto fermentus ir kvapiąsias medžiagas tinkamumo tikrinimo tvarka ir tai, kokia informacija turėtų būti įtraukta į Europos maisto saugos tarnybos (toliau – Tarnyba) nuomonę;

                     (3)

                     Europos Parlamento ir Tarybos reglamentu (ES) 2019/1381 (6) iš dalies pakeistas Reglamentas (EB) Nr. 178/2002 (7) ir Reglamentas (EB) Nr. 1331/2008. Tais pakeitimais siekiama didinti ES rizikos vertinimo visose maisto grandinės srityse, kuriose Tarnyba atlieka mokslinį rizikos vertinimą, įskaitant maisto priedų, maisto fermentų ir kvapiųjų medžiagų sritį, skaidrumą ir tvarumą;

                     (4)

                     dėl maisto priedų, maisto fermentų ir kvapiųjų medžiagų bei aromatinių savybių turinčių tam tikrų maisto sudedamųjų dalių, naudojamų maisto produktuose ir ant jų, pateikimo rinkai Reglamento (EB) Nr. 178/2002 pakeitimais nustatytos naujos nuostatos, be kita ko, susijusios su prieš pateikiant paraišką, potencialiam pareiškėjui paprašius, teikiamomis bendro pobūdžio Tarnybos darbuotojų rekomendacijomis ir pareiga pranešti apie verslo subjektų užsakytus ar atliktus tyrimus paraiškai pagrįsti bei tos pareigos nesilaikymo pasekmėmis. Juo taip pat nustatytos nuostatos dėl Tarnybos atliekamo visų mokslinių duomenų, tyrimų ir kitos paraiškų patvirtinamosios informacijos, išskyrus konfidencialią informaciją, viešo atskleidimo ankstyvajame rizikos vertinimo proceso etape, po kurio konsultuojamasi su trečiosiomis šalimis. Pakeitimais taip pat nustatomi konkretūs procedūriniai reikalavimai dėl prašymų laikyti informaciją konfidencialia pateikimo ir, atsižvelgiant į pareiškėjo pateiktą informaciją, Tarnybos atliekamo jų vertinimo, kai Komisija prašo Tarnybos pateikti nuomonę;

                     (5)

                     Reglamentu (ES) 2019/1381 taip pat iš dalies pakeistas Reglamentas (EB) Nr. 1331/2008 – į jį įtrauktos nuostatos, kuriomis užtikrinamas suderinamumas su Reglamento (EB) Nr. 178/2002 pakeitimais ir atsižvelgiama į sektorių ypatumus, susijusius su konfidencialia informacija;

                     (6)

                     atsižvelgiant į visų tų pakeitimų taikymo sritį ir taikymą, Reglamentas (EB) Nr. 234/2011 turėtų būti patikslintas, kad būtų atsižvelgta į pakeitimus, susijusius su paraiškų atnaujinti Sąjungos sąrašus pagal kiekvieną sektorinį maisto produktus reglamentuojantį teisės aktą turiniu, rengimu ir pateikimu, paraiškų tinkamumo tikrinimo tvarka ir informacija, kuri turėtų būti įtraukta į Tarnybos nuomones. Visų pirma Reglamente (EB) Nr. 234/2011 turėtų būti pateikta nuoroda į standartinius duomenų formatus ir reikalaujama, kad paraiškose būtų pateikta informacija, kuria įrodoma, kad laikomasi Reglamento (EB) Nr. 178/2002 32b straipsnyje nustatyto reikalavimo pranešti. Jame taip pat turėtų būti paaiškinta, kad reikalavimo pranešti laikymosi vertinimas yra paraiškos tinkamumo patikrinimo dalis;

                     (7)

                     be to, atsižvelgiant į tai, kad pagal Reglamento (EB) Nr. 178/2002 32b straipsnį Tarnyba yra atsakinga už tyrimų duomenų bazės tvarkymą, Komisijai taip pat turėtų būti suteikta galimybė konsultuotis su Tarnyba tikrinant paraiškų tinkamumą, siekiant įsitikinti, kad paraiška atitinka tame straipsnyje nustatytus atitinkamus reikalavimus;

                     (8)

                     kai pagal Reglamento (EB) Nr. 178/2002 32c straipsnio 2 dalį atliekant rizikos vertinimą rengiamos viešos konsultacijos, į Tarnybos nuomonę, laikantis Tarnybai taikomų skaidrumo reikalavimų, taip pat turėtų būti įtraukti tų konsultacijų rezultatai;

                     (9)

                     šis reglamentas turėtų būti taikomas nuo 2021 m. kovo 27 d. paraiškoms, pateiktoms nuo tos dienos (tą dieną pradedamas taikyti Reglamentas (ES) 2019/1381);

                     (10)

                     Šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Reglamento (ES) Nr. 234/2011 pakeitimai
            Reglamentas (ES) Nr. 234/2011 iš dalies keičiamas taip:

                        1.

                        2 straipsnis iš dalies keičiamas taip:

                                    a)

                                    1 dalis pakeičiama taip:

                                       „1.   1 straipsnyje nurodytą paraišką sudaro šios dalys:

                                                   a)

                                                   laiškas;

                                                   b)

                                                   techninių dokumentų rinkinys;

                                                   c)

                                                   išsami dokumentų rinkinio santrauka ir vieša dokumentų rinkinio santrauka.“;

                                    b)

                                    3 dalis pakeičiama taip:

                                       „3.   1 dalies b punkte nurodytame techninių dokumentų rinkinyje turi būti:

                                                   a)

                                                   4 straipsnyje nurodyti administraciniai duomenys;

                                                   b)

                                                   5, 6, 8 ir 10 straipsniuose nurodyti rizikos vertinimui reikalingi duomenys ir informacija, susijusi su pranešimu apie tyrimus pagal Reglamento (EB) Nr. 178/2002 32b straipsnį; ir

                                                   c)

                                                   7, 9 ir 11 straipsniuose nurodyti rizikos valdymui reikalingi duomenys ir informacija, susijusi su pranešimu apie tyrimus pagal Reglamento (EB) Nr. 178/2002 32b straipsnį.“;

                                    c)

                                    6 dalis pakeičiama taip:

                                       „6.   1 dalies c punkte nurodytoje rinkinio santraukoje turi būti pagrįstas teiginys, kad produkto naudojimas atitinka sąlygas, nustatytas:

                                                   a)

                                                   Reglamento (EB) Nr. 1332/2008 6 straipsnyje; arba

                                                   b)

                                                   Reglamento (EB) Nr. 1333/2008 6, 7 ir 8 straipsniuose; arba

                                                   c)

                                                   Reglamento (EB) Nr. 1334/2008 4 straipsnyje.

                                             Viešoje dokumentų rinkinio santraukoje negali būti jokios informacijos, kurią prašoma laikyti konfidencialia pagal Reglamento (EB) Nr. 1331/2008 12 straipsnį ir Reglamento (EB) Nr. 178/2002 39a straipsnį.“;

                        2.

                        3 straipsnio 1 dalis pakeičiama taip:

                           „1.   Kol dar nėra patvirtinti standartiniai duomenų formatai pagal Reglamento (EB) Nr. 178/2002 39f straipsnį, paraiška teikiama elektroniniu formatu, naudojantis Komisijos įdiegta elektronine paraiškų teikimo sistema, leidžiančia dokumentus parsisiųsti, spausdinti ir atlikti jų paiešką. Patvirtinus standartinius duomenų formatus pagal Reglamento (EB) Nr. 178/2002 39f straipsnį, paraiška teikiama naudojantis Komisijos įdiegta elektronine paraiškų teikimo sistema ir tais standartiniais duomenų formatais. Pareiškėjas atsižvelgia į praktines paraiškų teikimo rekomendacijas, kurias galima rasti Komisijos (Sveikatos ir maisto saugos generalinio direktorato (*1)) interneto svetainėje.

                           (*1)  https://ec.europa.eu/food/safety_en“"

                        3.

                        4 straipsnis iš dalies keičiamas taip:

                                    a)

                                    m punktas pakeičiamas taip:

                                                „m)

                                                kai pareiškėjas pagal Reglamento (EB) Nr. 1331/2008 12 straipsnį pateikia prašymą tam tikras dokumentų rinkinio informacijos dalis, įskaitant papildomą informaciją, laikyti konfidencialiomis, – tokių konfidencialiomis laikytinų dalių sąrašas kartu su patikrinamu pagrindimu, iš kurio būtų matyti, kad atskleidus tokią informaciją gali būti padaryta didelė žala pareiškėjo interesams;“;

                                    b)

                                    įterpiamas n punktas:

                                                „n)

                                                paraiškai pagrįsti pateiktas tyrimų sąrašas, įskaitant informaciją, kuria įrodoma, kad laikomasi Reglamento (EB) Nr. 178/2002 32b straipsnio reikalavimų.“;

                        4.

                        12 straipsnis pakeičiamas taip:

                           „12 straipsnis
                           Procedūros

                              1.   Gavusi paraišką Komisija nedelsdama patikrina, ar maisto priedui, maisto fermentui ar kvapiajai medžiagai taikomas atitinkamas sektorinis maisto produktus reglamentuojantis teisės aktas, ar paraiškoje yra visi dokumentai, kurių reikalaujama pagal II skyrių, ir ar ji atitinka Reglamento (EB) Nr. 178/2002 32b straipsnyje nustatytus reikalavimus.

                              2.   Komisija gali su Tarnyba konsultuotis dėl duomenų tinkamumo rizikos vertinimui pagal mokslines nuomones dėl medžiagos paraiškos vertinimui reikalingų duomenų ir dėl to, ar paraiška atitinka Reglamento (EB) Nr. 178/2002 32b straipsnyje nustatytus reikalavimus. Tarnyba pateikia Komisijai savo nuomonę per 30 darbo dienų.

                              3.   Jeigu Komisija paraišką laiko tinkama, Reglamento (EB) Nr. 1331/2008 5 straipsnio 1 dalyje nurodytas vertinimo laikotarpis pradedamas skaičiuoti nuo šio straipsnio 2 dalyje nurodyto Tarnybos atsakymo gavimo dienos.
                              Tačiau pagal Reglamento (EB) Nr. 1332/2008 17 straipsnio 4 dalies antros pastraipos a punktą nustatant maisto fermentų Sąjungos sąrašą Reglamento (EB) Nr. 1331/2008 5 straipsnio 1 dalis netaikoma.

                              4.   Jeigu tai paraiška atnaujinti maisto priedų, maisto fermentų ar kvapiųjų medžiagų Sąjungos sąrašą, Komisija gali prašyti iš pareiškėjo papildomos informacijos paraiškos tinkamumo klausimais ir informuoti pareiškėją apie laikotarpį, per kurį ši informacija turi būti pateikta. Jeigu tai paraiška, pateikta pagal Reglamento (EB) Nr. 1332/2008 17 straipsnio 2 dalį, Komisija tą laikotarpį nustato kartu su pareiškėju.

                              5.   Paraiška laikoma netinkama, jeigu:

                                          a)

                                          jai nėra taikomas atitinkamas sektorinis maisto produktus reglamentuojantis teisės aktas;

                                          b)

                                          joje nėra visų dokumentų, kurių reikalaujama pagal II skyrių;

                                          c)

                                          ji neatitinka Reglamento (EB) Nr. 178/2002 32b straipsnyje nustatytų reikalavimų arba

                                          d)

                                          Tarnyba mano, kad duomenys nėra tinkami rizikos vertinimui.

                                    Tokiu atveju Komisija informuoja pareiškėją, valstybes nares ir Tarnybą apie priežastis, dėl kurių paraiška laikoma netinkama.

                              6.   Nukrypstant nuo 5 dalies ir nedarant poveikio Reglamento (EB) Nr. 178/2002 32b straipsnio 4 ir 5 dalims, paraiška gali būti laikoma tinkama, nors joje ir nėra visų dokumentų, kurių reikalaujama pagal II skyrių, jeigu pareiškėjas pateikia tinkamą paaiškinimą dėl kiekvieno trūkstamo dokumento.“;

                        5.

                        13 straipsnio 1 dalis papildoma g punktu:

                                    „g)

                                    konsultacijų, surengtų atliekant rizikos vertinimą pagal Reglamento (EB) Nr. 178/2002 32c straipsnio 2 dalį, rezultatai.“;

                        6.

                        priedas pakeičiamas šio reglamento priedu.

            2 straipsnis
            Įsigaliojimas ir taikymas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. kovo 27 d. paraiškoms, pateiktoms Komisijai nuo tos dienos.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 2 d.

                  Komisijos vardu

                  Pirmininkė

               Ursula VON DER LEYEN

            (1)  OL L 354, 2008 12 31, p. 1.

            (2)  2008 m. gruodžio 16 d. Europos Parlamento ir Tarybos reglamentas (EB) Nr. 1333/2008 dėl maisto priedų (OL L 354, 2008 12 31, p. 16).

            (3)  2008 m. gruodžio 16 d. Europos Parlamento ir Tarybos reglamentas (EB) Nr. 1332/2008 dėl maisto fermentų ir iš dalies keičiantis Tarybos direktyvą 83/417/EEB, Tarybos reglamentą (EB) Nr. 1493/1999, Direktyvą 2000/13/EB, Tarybos direktyvą 2001/112/EB ir Reglamentą (EB) Nr. 258/97 (OL L 354, 2008 12 31, p. 7).

            (4)  2008 m. gruodžio 16 d. Europos Parlamento ir Tarybos reglamentas (EB) Nr. 1334/2008 dėl kvapiųjų medžiagų ir aromatinių savybių turinčių tam tikrų maisto ingredientų naudojimo maisto produktuose ir ant jų iš dalies keičiantis Tarybos reglamentą (EEB) Nr. 1601/91, reglamentus (EB) Nr. 2232/96 ir (EB) Nr. 110/2008 bei Direktyvą 2000/13/EB (OL L 354, 2008 12 31, p. 34).

            (5)  2011 m. kovo 10 d. Komisijos reglamentas (ES) Nr. 234/2011, kuriuo įgyvendinamas Europos Parlamento ir Tarybos reglamentas (EB) Nr. 1331/2008, nustatantis maisto priedų, fermentų ir kvapiųjų medžiagų leidimų suteikimo procedūrą (OL L 64, 2011 3 11, p. 15).

            (6)  2019 m. birželio 20 d. Europos Parlamento ir Tarybos reglamentas (ES) 2019/1381 dėl ES vykdomo rizikos vertinimo maisto grandinėje skaidrumo ir tvarumo, kuriuo iš dalies keičiami reglamentai (EB) Nr. 178/2002, (EB) Nr. 1829/2003, (EB) Nr. 1831/2003, (EB) Nr. 2065/2003, (EB) Nr. 1935/2004, (EB) Nr. 1331/2008, (EB) Nr. 1107/2009, (ES) 2015/2283 ir Direktyva 2001/18/EB (OL L 231, 2019 9 6, p. 1).

            (7)  2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1).

            PRIEDAS

                     „PRIEDAS

                        LAIŠKO, PRIDEDAMO PRIE PARAIŠKOS LEISTI NAUDOTI MAISTO PRIEDUS, PAVYZDYS

                     EUROPOS KOMISIJA
                     Generalinis direktoratas
                     Direktoratas
                     Skyrius
                     Data: …

                                 Dalykas:

                                    Paraiška leisti naudoti maisto priedą pagal Reglamentą (EB) Nr. 1331/2008

                                 ☐

                                 Paraiška leisti naudoti naują maisto priedą

                                 ☐

                                 Paraiška pakeisti jau leidžiamo naudoti maisto priedo naudojimo sąlygas

                                 ☐

                                 Paraiška pakeisti jau leidžiamo naudoti maisto priedo specifikacijas

                           (Aiškiai pažymėti atitinkamą langelį)
                     Pareiškėjas (-ai) ir (arba) jo (-ų) atstovas (-ai) Europos Sąjungoje
                     (pavadinimas, adresas, …)
                     …
                     …
                     …
                     teikia šią paraišką leisti naudoti maisto priedą (-us).
                     Maisto priedo pavadinimas:
                     …
                     ELINCS ar Einecs numeris (jei priskirtas):
                     CAS Nr. (jei taikoma):
                     Maisto priedų funkcinė (-s) grupė (-s) (*1):
                     (išvardyti)
                     …
                     Maisto produktų kategorijos ir reikalaujama koncentracija:

                                 Maisto produktų kategorija

                                 Įprasta leidžiama koncentracija

                                 Siūloma didžiausia leidžiama koncentracija

                           Pagarbiai
                     Parašas: …
                     Priedai:

                                 ☐

                                 Išsamus dokumentų rinkinys

                                 ☐

                                 Vieša dokumentų rinkinio santrauka (nekonfidenciali)

                                 ☐

                                 Išsami dokumentų rinkinio santrauka

                                 ☐

                                 Dokumentų rinkinio dalių, kurias prašoma laikyti konfidencialiomis, sąrašas kartu su patikrinamu pagrindimu, iš kurio būtų matyti, kad atskleidus tokią informaciją gali būti padaryta didelė žala pareiškėjo interesams

                                 ☐

                                 Tyrimų sąrašas ir visa informacija, susijusi su pranešimu apie tyrimus pagal Reglamento (EB) Nr. 178/2002 32b straipsnį

                                 ☐

                                 Pareiškėjo (-ų) administracinių duomenų kopija

                        LAIŠKO, PRIDEDAMO PRIE PARAIŠKOS LEISTI NAUDOTI MAISTO FERMENTUS, PAVYZDYS

                     EUROPOS KOMISIJA
                     Generalinis direktoratas
                     Direktoratas
                     Skyrius
                     Data: …

                                 Dalykas:

                                    Paraiška leisti naudoti maisto fermentą pagal Reglamentą (EB) Nr. 1331/2008

                                 ☐

                                 Paraiška leisti naudoti naują maisto fermentą

                                 ☐

                                 Paraiška pakeisti jau leidžiamo naudoti maisto fermento naudojimo sąlygas

                                 ☐

                                 Paraiška pakeisti jau leidžiamo naudoti maisto fermento specifikacijas

                           (Aiškiai pažymėti atitinkamą langelį)
                     Pareiškėjas (-ai) ir (arba) jo (-ų) atstovas (-ai) Europos Sąjungoje
                     (pavadinimas, adresas, …)
                     …
                     …
                     teikia šią paraišką leisti naudoti maisto fermentą (-us).
                     Maisto fermento pavadinimas:
                     …
                     IUBMB fermentų komisijos fermento klasifikacijos numeris:
                     Žaliava:
                     …
                     …

                                 Pavadinimas

                                 Specifikacijos

                                 Maisto produktai

                                 Naudojimo sąlygos

                                 Maisto fermento pardavimo galutiniam vartotojui apribojimai

                                 Specialieji maisto produkto ženklinimo reikalavimai

                           Pagarbiai
                     Parašas: …
                     Priedai:

                                 ☐

                                 Išsamus dokumentų rinkinys

                                 ☐

                                 Vieša dokumentų rinkinio santrauka (nekonfidenciali)

                                 ☐

                                 Išsami dokumentų rinkinio santrauka

                                 ☐

                                 Dokumentų rinkinio dalių, kurias prašoma laikyti konfidencialiomis, sąrašas kartu su patikrinamu pagrindimu, iš kurio būtų matyti, kad atskleidus tokią informaciją gali būti padaryta didelė žala pareiškėjo interesams

                                 ☐

                                 Tyrimų sąrašas ir visa informacija, susijusi su pranešimu apie tyrimus pagal Reglamento (EB) Nr. 178/2002 32b straipsnį

                                 ☐

                                 Pareiškėjo (-ų) administracinių duomenų kopija

                        LAIŠKO, PRIDEDAMO PRIE PARAIŠKOS LEISTI NAUDOTI KVAPIĄSIAS MEDŽIAGAS, PAVYZDYS

                     EUROPOS KOMISIJA
                     Generalinis direktoratas
                     Direktoratas
                     Skyrius
                     Data: …

                                 Dalykas:

                                    Paraiška leisti naudoti kvapiąją medžiagą pagal Reglamentą (EB) Nr. 1331/2008

                                 ☐

                                 Paraiška leisti naudoti naują kvapiąją medžiagą

                                 ☐

                                 Paraiška leisti naudoti naują kvapiosios medžiagos preparatą

                                 ☐

                                 Paraiška leisti naudoti naują kvapiosios medžiagos pirmtaką

                                 ☐

                                 Paraiška leisti naudoti naują termiškai apdorotą kvapiąją medžiagą

                                 ☐

                                 Paraiška leisti naudoti naują kitą kvapiąją medžiagą

                                 ☐

                                 Paraiška leisti naudoti naują žaliavą

                                 ☐

                                 Paraiška pakeisti jau leidžiamos naudoti kvapiosios medžiagos naudojimo sąlygas

                                 ☐

                                 Paraiška pakeisti jau leidžiamos naudoti kvapiosios medžiagos specifikacijas

                           (Aiškiai pažymėti atitinkamą langelį)
                     Pareiškėjas (-ai) ir (arba) jo (-ų) atstovas (-ai) Europos Sąjungoje
                     (pavadinimas, adresas, …)
                     …
                     …
                     teikia šią paraišką leisti naudoti kvapiąją (-iąsias) medžiagą (-as).
                     Kvapiosios medžiagos ar žaliavos pavadinimas:
                     …
                     FL-, CAS-, JECFA-, CoE numeris (jei priskirtas):
                     Kvapiosios medžiagos organoleptinės savybės:
                     …
                     Maisto produktų kategorijos ir reikalaujama koncentracija:

                                 Maisto produktų kategorija

                                 Įprasta naudojama koncentracija

                                 Didžiausia leidžiama naudojama koncentracija

                           Pagarbiai
                     Parašas: …
                     Priedai:

                                 ☐

                                 Išsamus dokumentų rinkinys

                                 ☐

                                 Vieša dokumentų rinkinio santrauka (nekonfidenciali)

                                 ☐

                                 Išsami dokumentų rinkinio santrauka

                                 ☐

                                 Dokumentų rinkinio dalių, kurias prašoma laikyti konfidencialiomis, sąrašas kartu su patikrinamu pagrindimu, iš kurio būtų matyti, kad atskleidus tokią informaciją gali būti padaryta didelė žala pareiškėjo interesams

                                 ☐

                                 Tyrimų sąrašas ir visa informacija, susijusi su pranešimu apie tyrimus pagal Reglamento (EB) Nr. 178/2002 32b straipsnį

                                 ☐

                                 Pareiškėjo (-ų) administracinių duomenų kopija

               “

               (*1)  Maisto produktuose naudojamų maisto priedų ir maisto prieduose bei maisto fermentuose naudojamų maisto priedų funkcinės grupės išvardytos Reglamento (EB) Nr. 1333/2008 I priede. Jeigu priedas nepriklauso vienai iš minėtų grupių, gali būti pasiūlytas naujos funkcinės grupės pavadinimas ir apibrėžtis.


title: Komisijos įgyvendinimo reglamentas (ES) 2020/1824 2020 m. gruodžio 2 d. kuriuo iš dalies keičiamas Įgyvendinimo reglamentas (ES) 2017/2468, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomi trečiųjų šalių tradiciniams maisto produktams taikomi administraciniai ir moksliniai reikalavimai (Tekstas svarbus EEE)

text:
2020 12 3

                  LT

                  Europos Sąjungos oficialusis leidinys

                  L 406/51

         KOMISIJOS ĮGYVENDINIMO REGLAMENTAS (ES) 2020/1824
         2020 m. gruodžio 2 d.
         kuriuo iš dalies keičiamas Įgyvendinimo reglamentas (ES) 2017/2468, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomi trečiųjų šalių tradiciniams maisto produktams taikomi administraciniai ir moksliniai reikalavimai
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 20 straipsnį ir 35 straipsnio 3 dalį,
         kadangi:

                     (1)

                     Reglamente (ES) 2015/2283 nustatytos naujų maisto produktų pateikimo rinkai ir naudojimo Sąjungoje taisyklės;

                     (2)

                     Komisijos įgyvendinimo reglamente (ES) 2017/2468 (2) nustatyti trečiųjų šalių tradiciniams maisto produktams taikomi administraciniai ir moksliniai reikalavimai;

                     (3)

                     Europos Parlamento ir Tarybos reglamentu (ES) 2019/1381 (3) iš dalies pakeistas Europos Parlamento ir Tarybos reglamentas (EB) Nr. 178/2002 (4) ir Reglamentas (ES) 2015/2283. Šiais pakeitimais siekiama didinti ES rizikos vertinimo skaidrumą ir tvarumą visose maisto grandinės srityse, kuriose Europos maisto saugos tarnyba (toliau – Tarnyba) atlieka mokslinį rizikos vertinimą, įskaitant trečiųjų šalių tradicinių maisto produktų srityje;

                     (4)

                     kalbant apie trečiųjų šalių tradicinių maisto produktų pateikimą rinkai, Reglamento (EB) Nr. 178/2002 pakeitimais nustatytos naujos nuostatos, be kita ko, susijusios su: Tarnybos darbuotojų bendromis rekomendacijomis, teikiamomis prieš pateikiant paraišką potencialaus pareiškėjo arba pranešėjo prašymu, pareiga pranešti apie verslo subjektų užsakytus ar atliktus tyrimus, kuriais grindžiama paraiška arba pranešimas, ir pasekmėmis dėl tokių reikalavimų nesilaikymo. Taip pat nustatytos nuostatos dėl reikalavimo Tarnybai ankstyvame rizikos vertinimo proceso etape atskleisti visuomenei visus mokslinius duomenis, tyrimus ir kitą informaciją, kuria grindžiamos paraiškos, išskyrus konfidencialią informaciją, ir po to vykdyti konsultacijas su trečiosiomis šalimis. Pakeitimais taip pat nustatyti konkretūs procedūriniai reikalavimai dėl su pareiškėjo pateikta informacija susijusių prašymų laikyti informaciją konfidencialia teikimo ir Tarnybos atliekamo jų vertinimo, kai Komisija prašo Tarnybos pateikti nuomonę;

                     (5)

                     Reglamentu (ES) 2019/1381 taip pat iš dalies pakeistas Reglamentas (ES) 2015/2283 siekiant nustatyti reikalavimą Tarnybai atskleisti visuomenei pranešimus, dėl kurių ji pateikia tinkamai pagrįstų su sauga susijusių prieštaravimų, taip pat įtraukti nuostatas, kuriomis užtikrinamas Reglamento (EB) Nr. 178/2002 pakeitimų nuoseklumas ir atsižvelgiama į sektorių ypatumus, susijusius su konfidencialia informacija;

                     (6)

                     atsižvelgiant į visų šių pakeitimų taikymo sritį ir taikymą, Įgyvendinimo reglamentas (ES) 2017/2468 turėtų būti pakoreguotas, kad į jį būtų įtraukti pakeitimai, susiję su Reglamento (ES) 2015/2283 14 ir 16 straipsniuose nurodytų pranešimų ir paraiškų turiniu, rengimu ir pateikimu, pranešimų ir paraiškų galiojimo tikrinimo tvarka ir informacija, kuri turi būti įtraukta į Tarnybos nuomonę. Visų pirma Įgyvendinimo reglamente (ES) 2017/2468 turėtų būti pateikta nuoroda į standartinius duomenų formatus ir reikalavimas, kad paraiškose būtų pateikta informacija, įrodanti atitiktį Reglamento (EB) Nr. 178/2002 32b straipsnyje nustatytam reikalavimui pranešti. Taip pat turėtų būti paaiškinta, kad atitikties reikalavimui pranešti vertinimas yra paraiškos galiojimo tikrinimo dalis;

                     (7)

                     Be to, atsižvelgiant į tai, kad Tarnyba yra atsakinga už tyrimų duomenų bazės tvarkymą pagal Reglamento (EB) Nr. 178/2002 32b straipsnį, Komisijai turėtų būti suteikta galimybė konsultuotis su Tarnyba tikrinant pranešimų ir paraiškų galiojimą, visų pirma siekiant nustatyti, ar pranešimas arba paraiška atitinka tame straipsnyje nustatytus atitinkamus reikalavimus;

                     (8)

                     tais atvejais, kai pagal Reglamento (EB) Nr. 178/2002 32c straipsnio 2 dalį rizikos vertinimo metu rengiamos viešos konsultacijos, Tarnybos nuomonėje taip pat turėtų būti pateikti tų konsultacijų rezultatai laikantis Tarnybai taikomų skaidrumo reikalavimų;

                     (9)

                     Šis reglamentas turėtų būti taikomas nuo 2021 m. kovo 27 d., Reglamento (ES) 2019/1381 taikymo pradžios datos, ir turėtų būti taikomas nuo tos datos teikiamiems pranešimams ir paraiškoms;

                     (10)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2017/2468 pakeitimai
            Įgyvendinimo reglamentas (ES) 2017/2468 iš dalies keičiamas taip:

                        1.

                        3 straipsnis iš dalies keičiamas taip:

                                    a)

                                    1 dalis pakeičiama taip:

                                       „1.   Paraišką turi sudaryti:

                                                   a)

                                                   lydraštis;

                                                   b)

                                                   techninių dokumentų rinkinys;

                                                   c)

                                                   dokumentų rinkinio santrauka.
                                                   Iki bus patvirtinti standartiniai duomenų formatai pagal Reglamento (EB) Nr. 178/2002 39f straipsnį, pranešimas turi būti teikiamas Komisijos nustatytoje elektroninėje teikimo sistemoje elektroniniu formatu, kurį naudojant dokumentus galima atsisiųsti, atsispausdinti ir vykdyti jų paiešką. Patvirtinus standartinius duomenų formatus pagal Reglamento (EB) Nr. 178/2002 39f straipsnį, pranešimas turi būti teikiamas Komisijos nustatytoje elektroninėje teikimo sistemoje laikantis tų standartinių duomenų formatų.“;

                                    b)

                                    5 dalis pakeičiama taip:

                                       „5.   1 dalies c punkte nurodytoje dokumentų rinkinio santraukoje pateikiami įrodymai, kad trečiosios šalies tradicinio maisto produkto naudojimas atitinka Reglamento (ES) 2015/2283 7 straipsnyje nustatytas sąlygas. Dokumentų rinkinio santraukoje negali būti jokios informacijos, kurią prašoma laikyti konfidencialia pagal Reglamento (ES) 2015/2283 23 straipsnį ir Reglamento (EB) Nr. 178/2002 39a straipsnį.“;

                        2.

                        4 straipsnis iš dalies keičiamas taip:

                                    a)

                                    1 dalis pakeičiama taip:

                                       „1.   Paraišką turi sudaryti:

                                                   a)

                                                   lydraštis;

                                                   b)

                                                   techninių dokumentų rinkinys;

                                                   c)

                                                   dokumentų rinkinio santrauka.

                                                   d)

                                                   tinkamai pagrįsti prieštaravimai dėl saugos, nurodyti Reglamento (ES) 2015/2283 15 straipsnio 2 dalyje;

                                                   e)

                                                   pareiškėjo atsakymas į tinkamai pagrįstus prieštaravimus dėl saugos.
                                                   Iki bus patvirtinti standartiniai duomenų formatai pagal Reglamento (EB) Nr. 178/2002 39f straipsnį, paraiška turi būti teikiama Komisijos nustatytoje elektroninėje teikimo sistemoje elektroniniu formatu, kurį naudojant dokumentus galima atsisiųsti, atsispausdinti ir vykdyti jų paiešką. Patvirtinus standartinius duomenų formatus pagal Reglamento (EB) Nr. 178/2002 39f straipsnį, paraiška turi būti teikiama Komisijos nustatytoje elektroninėje teikimo sistemoje laikantis tų standartinių duomenų formatų.“;

                                    b)

                                    5 dalis pakeičiama taip:

                                       „5.   1 dalies c punkte nurodytoje dokumentų rinkinio santraukoje pateikiami įrodymai, kad trečiosios šalies tradicinio maisto produkto naudojimas atitinka Reglamento (ES) 2015/2283 7 straipsnyje nustatytas sąlygas. Dokumentų rinkinio santraukoje negali būti jokios informacijos, kurią prašoma laikyti konfidencialia pagal Reglamento (ES) 2015/2283 23 straipsnį ir Reglamento (EB) Nr. 178/2002 39a straipsnį.“;

                        3.

                        5 straipsnis iš dalies keičiamas taip:

                                    a)

                                    e punktas pakeičiamas taip:

                                                „e)

                                                jei pareiškėjas pagal Reglamento (ES) 2015/2283 23 straipsnį pateikia prašymą tam tikras dokumentų rinkinio dalis, įskaitant papildomą informaciją, laikyti konfidencialiomis, dalių, laikytinų konfidencialiomis, sąrašas ir įmanomas patikrinti pagrindimas, iš kurio matyti, kaip atskleidus tokią informaciją būtų galimai padaryta didelė žala pareiškėjo interesams;“;

                                    b)

                                    pridedamas f punktas:

                                                „f)

                                                tyrimų, pateiktų pranešimui arba paraiškai pagrįsti, įskaitant informaciją, kuri įrodo atitiktį Reglamento (EB) Nr. 178/2002 32b straipsniui, sąrašas.“;

                        4.

                        7 straipsnis pakeičiamas taip:

                           „7 straipsnis
                           Pranešimo galiojimo tikrinimas

                              1.   Gavusi pranešimą apie trečiosios šalies tradicinį maisto produktą Komisija nedelsdama patikrina, ar susijęs maisto produktas patenka į Reglamento (ES) 2015/2283 taikymo sritį ir ar pranešimas atitinka šio reglamento 3, 5 ir 6 straipsniuose ir Reglamento (EB) Nr. 178/2002 32b straipsnyje nustatytus reikalavimus.

                              2.   Komisija gali konsultuotis su valstybėmis narėmis ir Tarnyba, ar pranešimas atitinka 1 dalyje nurodytus reikalavimus. Valstybės narės ir Tarnyba savo nuomones Komisijai pateikia per 30 darbo dienų.

                              3.   Komisija gali prašyti, kad pareiškėjas pateiktų papildomos informacijos dėl pranešimo galiojimo, ir pranešti pareiškėjui apie laikotarpį, per kurį ši informacija turi būti pateikta.

                              4.   Nukrypstant nuo šio straipsnio 1 dalies ir nepažeidžiant Reglamento (ES) 2015/2283 14 straipsnio ir Reglamento (EB) Nr. 178/2002 32b straipsnio 4 ir 5 dalių, pranešimas gali būti laikomas galiojančiu, nors jame ir nėra visų pagal šio reglamento 3, 5 ir 6 straipsnius reikalaujamų dokumentų, jeigu pareiškėjas pateikia tinkamą pagrindimą dėl kiekvieno trūkstamo dokumento.

                              5.   Komisija informuoja pareiškėją, valstybes nares ir Tarnybą apie tai, ar pranešimas laikomas galiojančiu, ar negaliojančiu. Jei pranešimas nelaikomas galiojančiu, Komisija nurodo tokios išvados priežastis.“;

                        5.

                        8 straipsnis pakeičiamas taip:

                           „8 straipsnis
                           Paraiškos galiojimo tikrinimas

                              1.   Gavusi paraišką suteikti leidimą dėl trečiosios šalies tradicinio maisto produkto, Komisija nedelsdama patikrina, ar paraiška atitinka šio reglamento 4–6 straipsniuose ir Reglamento (EB) Nr. 178/2002 32b straipsnyje nustatytus reikalavimus.

                              2.   Komisija gali konsultuotis su Tarnyba, ar paraiška atitinka 1 dalyje nurodytus reikalavimus. Tarnyba savo nuomones Komisijai pateikia per 30 darbo dienų.

                              3.   Komisija gali prašyti, kad pareiškėjas pateiktų papildomos informacijos dėl paraiškos galiojimo, ir pranešti pareiškėjui apie laikotarpį, per kurį ši informacija turi būti pateikta.

                              4.   Nukrypstant nuo šio straipsnio 1 dalies ir nepažeidžiant Reglamento (ES) 2015/2283 16 straipsnio ir Reglamento (EB) Nr. 178/2002 32b straipsnio 4 ir 5 dalių, pranešimas gali būti laikomas galiojančiu, nors jame ir nėra visų pagal šio reglamento 4–6 straipsnius reikalaujamų dokumentų, jeigu pareiškėjas pateikia tinkamą pagrindimą dėl kiekvieno trūkstamo dokumento.

                              5.   Komisija informuoja pareiškėją, valstybes nares ir Tarnybą apie tai, ar paraiška laikoma galiojančia, ar negaliojančia. Jei paraiška nelaikoma galiojančia, Komisija nurodo tokios išvados priežastis.“;

                        6.

                        10 straipsnis iš dalies keičiamas taip:
                        įterpiamas e punktas:

                                    „e)

                                    konsultacijų, surengtų rizikos vertinimo proceso metu pagal Reglamento (EB) Nr. 178/2002 32c straipsnio 2 dalį, rezultatai.“

                        7.

                        I ir II priedai pakeičiami pagal šio reglamento priedą;

                        8.

                        III priedas išbraukiamas.

            2 straipsnis
            Įsigaliojimas ir taikymas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. kovo 27 d. ir taikomas pranešimams ir paraiškoms, teikiamoms Komisijai nuo tos dienos.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 2 d.

                  Komisijos vardu

                  Pirmininkė

               Ursula VON DER LEYEN

            (1)  OL L 327, 2015 12 11, p. 1.

            (2)  2017 m. gruodžio 20 d. Komisijos įgyvendinimo reglamentas (ES) 2017/2468, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomi trečiųjų šalių tradiciniams maisto produktams taikomi administraciniai ir moksliniai reikalavimai (OL L 351, 2017 12 30, p. 55).

            (3)  2019 m. birželio 20 d. Europos Parlamento ir Tarybos reglamentas (ES) 2019/1381 dėl ES vykdomo rizikos vertinimo maisto grandinėje skaidrumo ir tvarumo, kuriuo iš dalies keičiami reglamentai (EB) Nr. 178/2002, (EB) Nr. 1829/2003, (EB) Nr. 1831/2003, (EB) Nr. 2065/2003, (EB) Nr. 1935/2004, (EB) Nr. 1331/2008, (EB) Nr. 1107/2009, (ES) 2015/2283 ir Direktyva 2001/18/EB (OL L 231, 2019 9 6, p. 1).

            (4)  2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1).

            PRIEDAS
            Reglamento (ES) 2017/2468 I ir II priedai pakeičiami taip:

                        1)

                        I priedas pakeičiamas taip:

                              „I PRIEDAS

                                 Prie pranešimo apie trečiosios šalies tradicinį maisto produktą pagal Reglamento (ES) 2015/2283 14 straipsnį pridedamo lydraščio šablonas

                              EUROPOS KOMISIJA
                              Generalinis direktoratas
                              Direktoratas
                              Skyrius
                              Data …
                              Tema: Pranešimas apie trečiosios šalies tradicinį maisto produktą pagal Reglamentą (ES) 2015/2283
                              (Aiškiai pažymėkite atitinkamą langelį)

                                          ☐

                                          Pranešimas dėl leidimo suteikimo dėl naujo tradicinio maisto produkto.

                                          ☐

                                          Pranešimas dėl jau leidžiamo naudoti tradicinio maisto produkto naudojimo sąlygų papildymo, išbraukimo arba pakeitimo. Pateikite nuorodą į tą pranešimą.

                                          ☐

                                          Pranešimas dėl jau leidžiamo naudoti tradicinio maisto produkto specifikacijų papildymo, išbraukimo arba pakeitimo. Pateikite nuorodą į tą pranešimą.

                                          ☐

                                          Pranešimas dėl jau leidžiamo naudoti tradicinio maisto produkto papildomų ženklinimo reikalavimų papildymo, išbraukimo arba pakeitimo. Pateikite nuorodą į tą pranešimą.

                                          ☐

                                          Pranešimas dėl jau leidžiamo naudoti tradicinio maisto produkto stebėsenos po pateikimo rinkai reikalavimų papildymo, išbraukimo arba pakeitimo. Pateikite nuorodą į tą pranešimą.

                                    Pareiškėjas (-ai) arba jo (-ų) atstovas (-ai) Sąjungoje
                              (pavadinimas (-ai), adresas (-ai), …)
                              …
                              …
                              …
                              teikia šį pranešimą, kad būtų atnaujintas Sąjungos naujų maisto produktų sąrašas.
                              Tradicinio maisto produkto tapatybė:
                              …
                              …
                              Konfidencialumas. Jei taikytina, nurodykite, ar paraiškoje yra konfidencialių duomenų pagal Reglamento (ES) 2015/2283 23 straipsnį.

                                          ☐

                                          Taip

                                          ☐

                                          Ne

                                    Maisto produktų kategorijos, naudojimo sąlygos ir ženklinimo reikalavimai

                                          Maisto produktų kategorija

                                          Specialios naudojimo sąlygos

                                          Papildomi specialūs ženklinimo reikalavimai

                                          –

                                    Pagarbiai
                              Parašas …
                              Priedai:

                                          ☐

                                          Išsamus techninių dokumentų rinkinys

                                          ☐

                                          Dokumentų rinkinio santrauka (nekonfidenciali)

                                          ☐

                                          Dokumentų rinkinio dalių, kurias prašoma laikyti konfidencialiomis, sąrašas ir įmanomas patikrinti pagrindimas, iš kurio matyti, kaip atskleidus tokią informaciją būtų galimai padaryta didelė žala pareiškėjo interesams.

                                          ☐

                                          Pareiškėjo (-ų) administracinių duomenų kopija

                                          ☐

                                          Tyrimų ir visos informacijos, susijusios su pranešimu apie tyrimus pagal Reglamento (EB) Nr. 178/2002 32b straipsnį, sąrašas.

                        “

                        2)

                        II priedas pakeičiamas taip:

                              „II PRIEDAS

                                 Prie paraiškos suteikti leidimą dėl trečiosios šalies tradicinio maisto produkto pagal Reglamento (ES) 2015/2283 16 straipsnį pridedamo lydraščio šablonas

                              EUROPOS KOMISIJA
                              Generalinis direktoratas
                              Direktoratas
                              Skyrius
                              Data …
                              Tema: Paraiška suteikti leidimą dėl trečiosios šalies tradicinio maisto produkto pagal Reglamento (ES) 2015/2283 16 straipsnį.
                              Pareiškėjas (-ai) arba jo (jų) atstovas (-ai) Europos Sąjungoje
                              (pavadinimas (-ai), adresas (-ai), …)
                              …
                              …
                              …
                              teikia šią paraišką, kad būtų atnaujintas Sąjungos naujų maisto produktų sąrašas.
                              Tradicinio maisto produkto tapatybė:
                              …
                              …
                              Konfidencialumas. Jei taikytina, nurodykite, ar paraiškoje yra konfidencialių duomenų pagal Reglamento (ES) 2015/2283 23 straipsnį.

                                          ☐

                                          Taip

                                          ☐

                                          Ne

                                    Maisto produktų kategorijos, naudojimo sąlygos ir ženklinimo reikalavimai

                                          Maisto produktų kategorija

                                          Specialios naudojimo sąlygos

                                          Papildomi specialūs ženklinimo reikalavimai

                                    Pagarbiai
                              Parašas …
                              Priedai:

                                          ☐

                                          Išsami paraiška

                                          ☐

                                          Paraiškos santrauka (nekonfidenciali)

                                          ☐

                                          Paraiškos dalių, kurias prašoma laikyti konfidencialiomis, sąrašas ir įmanomas patikrinti pagrindimas, iš kurio matyti, kaip atskleidus tokią informaciją būtų galimai padaryta didelė žala pareiškėjo interesams.

                                          ☐

                                          Dokumentais pagrįsti duomenys, susiję su tinkamai pagrįstais prieštaravimais dėl saugos

                                          ☐

                                          Pareiškėjo (-ų) administracinių duomenų kopija

                                          ☐

                                          Tyrimų ir visos informacijos, susijusios su pranešimu apie tyrimus pagal Reglamento (EB) Nr. 178/2002 32b straipsnį, sąrašas.

                        “


title: Komisijos įgyvendinimo reglamentas (ES) 2020/1994 2020 m. gruodžio 4 d. kuriuo ištaisomas Įgyvendinimo reglamentas (ES) 2020/1156, kuriuo galutinio antidempingo muito, nustatyto Įgyvendinimo reglamentu (ES) 2018/186 tam tikrų rūšių importuojamam Kinijos Liaudies Respublikos kilmės korozijai atspariam plienui, taikymas išplečiamas tam tikrų rūšių importuojamam šiek tiek pakeistam korozijai atspariam plienui

text:
2020 12 7

                  LT

                  Europos Sąjungos oficialusis leidinys

                  L 410/67

         KOMISIJOS ĮGYVENDINIMO REGLAMENTAS (ES) 2020/1994
         2020 m. gruodžio 4 d.
         kuriuo ištaisomas Įgyvendinimo reglamentas (ES) 2020/1156, kuriuo galutinio antidempingo muito, nustatyto Įgyvendinimo reglamentu (ES) 2018/186 tam tikrų rūšių importuojamam Kinijos Liaudies Respublikos kilmės korozijai atspariam plienui, taikymas išplečiamas tam tikrų rūšių importuojamam šiek tiek pakeistam korozijai atspariam plienui
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1), ypač į jo 13 straipsnio 3 dalį ir 14 straipsnio 1 ir 5 dalis,
         kadangi:

                     (1)

                     Komisijos įgyvendinimo reglamentu (ES) 2020/1156 (2) Komisija tam tikrų rūšių Kinijos Liaudies Respublikos kilmės korozijai atspariam plienui nustatytų antidempingo priemonių taikymą išplėtė tam tikrų rūšių Kinijos Liaudies Respublikos kilmės šiek tiek pakeistam korozijai atspariam plienui;

                     (2)

                     visų pirma Komisija padarė išvadą, kad nagrinėjamajam produktui, kaip apibrėžta per pradinį tyrimą, nustatytų galutinių antidempingo muitų vengiama importuojant Kinijos Liaudies Respublikos kilmės šiek tiek pakeistą nagrinėjamąjį produktą. Atlikus tyrimą nustatyta, kad pasikeitė Kinijos Liaudies Respublikos ir Sąjungos prekybos pobūdis ir kad tas pasikeitimas yra susijęs su praktika, procesu ar veikla, kurių negalima paaiškinti jokiomis kitomis pakankamai pagrįstomis priežastimis ar pateisinančiomis ekonominėmis aplinkybėmis, išskyrus muito nustatymą. Komisija taip pat nustatė, kad taisomasis muitų poveikis mažinamas panašaus produkto kainos ir (arba) kiekio požiūriu. Galiausiai Komisija nustatė, kad vykdomas šiek tiek pakeisto produkto dempingas, palyginti su anksčiau nustatytomis normaliosiomis vertėmis. Todėl pagal Reglamento (ES) 2016/1036 (toliau – pagrindinis reglamentas) 13 straipsnio 1 dalį Komisija padarė išvadą, kad galiojančių antidempingo priemonių importuojamam tam tikrų rūšių Kinijos Liaudies Respublikos kilmės korozijai atspariam plienui taikymas turėtų būti išplėstas importuojamam Kinijos Liaudies Respublikos kilmės šiek tiek pakeistam produktui;

                     (3)

                     atitinkamai šio reglamento 1 straipsnio 1 dalyje nustatyta, kad Komisijos įgyvendinimo reglamentu (ES) 2018/186 (3) nustatyto galutinio antidempingo muito taikymas išplėstas šiek tiek pakeistam produktui. Tačiau šioje nuostatoje nepateikta aiški nuoroda į taikytiną muito dydį;

                     (4)

                     siekiant aiškumo ir vadovaujantis pagrindinio reglamento 13 straipsnio 1 dalies antra pastraipa, išplėstasis muitas yra muitas, kuris nustačius pradines priemones yra taikomas visoms kitoms bendrovėms. Pagrindinio reglamento 13 straipsnio 1 dalis Įgyvendinimo reglamento (ES) 2020/1156 64 konstatuojamojoje dalyje jau buvo nurodyta kaip pagrindas išplėsti priemonių taikymą. Pagal pagrindinio reglamento 13 straipsnio 1 dalies antrą pastraipą Komisija gali išplėsti muitų, neviršijančių likutinio antidempingo muito, nustatyto šaliai, kuriai taikomos priemonės, taikymą. Todėl nuoroda į šią nuostatą ir priemonių vengimo tyrime padarytos išvados remiantis turimais faktais aiškiai rodo, kad išplėstasis muitas turėtų būti Komisijos įgyvendinimo reglamento (ES) 2018/186 1 straipsnio 2 dalyje nustatytas visoms kitoms bendrovėms taikomas muitas, kuris yra 27,9 proc. galutinis antidempingo muitas;

                     (5)

                     be to, Įgyvendinimo reglamento (ES) 2020/1156 1 straipsnio 1 dalyje buvo tam tikrų spausdinimo klaidų, dėl kurių buvo neaiškus produkto aprašymas ir KN kodai, kuriems taikomas išplėstasis antidempingo muitas; jas reikėjo ištaisyti. Tiriamojo produkto (palyginti su Komisijos įgyvendinimo reglamente (ES) 2018/186 nurodytu nagrinėjamuoju produktu) apibrėžtoji sritis aiškiai apibrėžta Reglamento (ES) 2020/1156 10 ir 11 konstatuojamosiose dalyse;

                     (6)

                     todėl Komisija nusprendė ištaisyti Įgyvendinimo reglamento (ES) 2020/1156 64 konstatuojamąją dalį ir 1 straipsnio 1 dalį, kad būtų patvirtintas taikytinas antidempingo muitų dydis. Kaip nustatyta Įgyvendinimo reglamento (ES) 2020/1156 65 konstatuojamojoje dalyje ir 1 straipsnio 4 dalyje, teisingo dydžio antidempingo muitas, kaip paaiškinta ankstesnėje konstatuojamojoje dalyje, taip pat turėtų būti renkamas už importuojamą Kinijos Liaudies Respublikos kilmės įvežtą į Sąjungą ir pagal inicijavimo Komisijos įgyvendinimo reglamentą (ES) 2019/1948 (4) registruotą tiriamąjį produktą. Todėl šis ištaisymas turėtų pradėti galioti nuo Įgyvendinimo reglamento (ES) 2020/1156 įsigaliojimo dienos (būtent – 2020 m. rugpjūčio 6 d.) ir jis apima muitų surinkimą už importuojamą tiriamąjį produktą, kuris turi būti registruojamas;

                     (7)

                     šiame reglamente nustatytos priemonės atitinka pagal Reglamento (ES) 2016/1036 15 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   Įgyvendinimo reglamento (ES) 2020/1156 64 konstatuojamoji dalis pakeičiama taip:

                           „(64)

                           Todėl, remiantis pagrindinio reglamento 13 straipsnio 1 dalimi, tam tikrų rūšių importuojamam KLR kilmės korozijai atspariam plienui galiojančių antidempingo priemonių taikymas turėtų būti išplėstas importuojamam KLR kilmės tiriamajam produktui. Vadovaujantis pagrindinio reglamento 13 straipsnio 1 dalies antra pastraipa, priemonė, kurios taikymas turi būti išplėstas, yra Komisijos įgyvendinimo reglamento (ES) 2018/186 1 straipsnio 2 dalyje visoms kitoms bendrovėms nustatyta priemonė, kuri yra 27,9 proc. galutinis antidempingo muitas, taikomas neto kainai Sąjungos pasienyje prieš sumokant muitą.“

               2.   Įgyvendinimo reglamento (ES) 2020/1156 1 straipsnio 1 dalis pakeičiama taip:

                     2.„1.   Galutinio antidempingo muito, taikomo visoms kitoms bendrovėms, Įgyvendinimo reglamento (ES) 2018/186 1 straipsnio 2 dalimi nustatyto tam tikrų rūšių importuojamam Kinijos Liaudies Respublikos kilmės korozijai atspariam plienui, taikymas išplečiamas importuojamiems Kinijos Liaudies Respublikos kilmės plokštiems valcavimo produktams iš geležies arba iš legiruotojo plieno arba iš nelegiruotojo plieno; karštojo galvanizavimo būdu apvilktiems ar padengtiems cinku ir (arba) aliuminiu ir (arba) magniu, legiruotiems arba nelegiruotiems siliciu; chemiškai pasyvintiems; kurių paviršius papildomai apdorotas arba neapdorotas, pvz., įriebinant arba impregnuojant; kurių: ne daugiau kaip 0,5 % masės sudaro anglis, ne daugiau kaip 1,1 % masės sudaro aliuminis, ne daugiau kaip 0,12 % masės sudaro niobis, ne daugiau kaip 0,17 % masės sudaro titanas ir ne daugiau kaip 0,15 % masės sudaro vanadis; pateikiamiems ritiniais, išilgai supjaustytais lakštais ir siauromis juostomis, kurių KN kodai šiuo metu yra 7210 41 00, ex 7210 49 00, ex 7210 61 00, ex 7210 69 00, ex 7210 90 80, ex 7212 30 00, ex 7212 50 61, ex 7212 50 69, ex 7212 50 90, ex 7225 92 00, ex 7225 99 00, ex 7226 99 30, ex 7226 99 70 (TARIC kodai: 7210410030, 7210490030, 7210610030, 7210690030, 7210908092, 7212300030, 7212506130, 7212506930, 7212509014, 7212509092, 7225920030, 7225990023, 7225990041, 7225990093, 7226993030, 7226997013, 7226997093).
                     Išskyrus šiuos produktus:

                                 —

                                 iš nerūdijančiojo plieno, silicinio elektrotechninio plieno ir greitapjovio plieno,

                                 —

                                 po karštojo ar šaltojo valcavimo toliau neapdorotus,

                                 —

                                 Įgyvendinimo reglamento (ES) 2018/186 1 straipsnio 1 dalyje apibrėžtą produktą.“

            2 straipsnis
            Šis reglamentas įsigalioja atgaline data nuo 2020 m. rugpjūčio 6 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 4 d.

                  Komisijos vardu

                  Pirmininkė

               Ursula VON DER LEYEN

            (1)  OL L 176, 2016 6 30, p. 21.

            (2)  2020 m. rugpjūčio 4 d. Komisijos įgyvendinimo reglamentas (ES) 2020/1156, kuriuo galutinio antidempingo muito, nustatyto 2018 m. vasario 7 d. Komisijos įgyvendinimo reglamentu (ES) 2018/186 tam tikrų rūšių importuojamam Kinijos Liaudies Respublikos kilmės korozijai atspariam plienui, taikymas išplečiamas tam tikrų rūšių importuojamam šiek tiek pakeistam korozijai atspariam plienui (OL L 255, 2020 8 5, p. 36).

            (3)  2018 m. vasario 7 d. Komisijos įgyvendinimo reglamentas (ES) 2018/186, kuriuo tam tikrų rūšių importuojamam Kinijos Liaudies Respublikos kilmės korozijai atspariam plienui nustatomas galutinis antidempingo muitas ir jam nustatyto laikinojo muito galutinis surinkimas (OL L 34, 2018 2 8, p. 16).

            (4)  2019 m. lapkričio 25 d. Komisijos įgyvendinimo Reglamentas (ES) 2019/1948, kuriuo inicijuojamas tyrimas dėl galimo antidempingo priemonių, nustatytų Komisijos įgyvendinimo reglamentu (ES) 2018/186 tam tikrų rūšių importuojamam Kinijos Liaudies Respublikos kilmės korozijai atspariam plienui, vengimo ir įpareigojama tokius importuojamus produktus registruoti (OL L 304, 2019 11 26, p. 10).